Az EGT-Vegyesbizottság 108/1999 határozata

(1999. szeptember 24.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét az 1999. május 28-i 65/1999 EGT-vegyesbizottsági határozat [1] módosította.

(2) A 11/12/14 Ghz frekvenciasávban működő kis adatsebességű műholdas mobil földi állomásokra (LMES) vonatkozó közös műszaki szabályokról szóló, 1998. június 17-i 98/516/EK bizottsági határozatot [2] be kell építeni a Megállapodásba.

(3) A 11-12/13-14 Ghz frekvenciasávban működő, műholdas hírgyűjtő hordozható földi állomásokra (SNG TES) vonatkozó közös műszaki szabályokról szóló, 1998. június 17-i 98/517/EK bizottsági határozatot [3] be kell építeni a Megállapodásba.

(4) A 11/12/14 Ghz frekvenciasávban működő kis apertúrájú földi állomásokra (VSAT) vonatkozó közös műszaki szabályokról szóló, 1998. június 17-i 98/519/EK bizottsági határozatot [4] be kell építeni a Megállapodásba.

(5) Az 1,6/2,4 GHz frekvenciasávban, a mobil műholdas szolgálat (MSS) keretében működtetett műholdas személyi távközlő hálózatok (S-PCN) mobil földi állomásaira (MES), a kézben hordozható földi állomásokat is beleértve, vonatkozó közös műszaki szabályokról szóló, 1998. szeptember 3-i 98/533/EK bizottsági határozatot [5] be kell építeni a Megállapodásba.

(6) A 2,0 GHz frekvenciasávban, a mobil műholdas szolgálat (MSS) keretében működtetett műholdas személyi távközlő hálózatok (S-PCN) mobil földi állomásaira (MES), a kézben hordozható földi állomásokat is beleértve, vonatkozó közös műszaki szabályokról szóló, 1998. szeptember 3-i 98/534/EK bizottsági határozatot [6] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

(1) A Megállapodás II. mellékletének XVIII. fejezete a 4zi. pontot (98/515/EK bizottsági határozat) követően a következő pontokkal egészül ki:

398 D 0516 : A Bizottság 1998. június 17-i 98/516/EK határozata a 11/12/14 Ghz frekvenciasávban működő kis adatsebességű műholdas mobil földi állomásokra (LMES) vonatkozó közös műszaki szabályokról (HL L 232., 1998.8.19., 10. o.).

398 D 0517 : A Bizottság 1998. június 17-i 98/517/EK határozata a 11-12/13-14 Ghz frekvenciasávban működő, műholdas hírgyűjtő hordozható földi állomásokra (SNG TES) vonatkozó közös műszaki szabályokról (HL L 232., 1998.8.19., 12. o.)."

(2) A Megállapodás II. mellékletének XVIII. fejezete a 4zl. pontot (98/518/EK bizottsági határozat) követően a következő ponttal egészül ki:

398 D 0519 : A Bizottság 1998. június 17-i 98/519/EK határozata a 11/12/14 Ghz frekvenciasávban működő kis apertúrájú földi állomásokra (VSAT) vonatkozó közös műszaki szabályokról (HL L 232., 1998.8.19., 17. o.)."

(3) A Megállapodás II. mellékletének XVIII. fejezete a 4zp pontot (98/522/EK bizottsági határozat) követően a következő pontokkal egészül ki:

398 D 0533 : A Bizottság 1998. szeptember 3-i 98/533/EK határozata az 1,6/2,4 GHz frekvenciasávban, a mobil műholdas szolgálat (MSS) keretében működtetett műholdas személyi távközlő hálózatok (S-PCN) mobil földi állomásaira (MES), a kézben hordozható földi állomásokat is beleértve, vonatkozó közös műszaki szabályokról (HL L 247., 1998.9.5., 11. o.).

398 D 0534 : A Bizottság 1998. szeptember 3-i 98/534/EK határozata a 2,0 GHz frekvenciasávban, a mobil műholdas szolgálat (MSS) keretében működtetett műholdas személyi távközlő hálózatok (S-PCN) mobil földi állomásaira (MES), a kézben hordozható földi állomásokat is beleértve, vonatkozó közös műszaki szabályokról (HL L 247., 1998.9.5., 13. o.)."

2. cikk

A 98/516/EK, a 98/517/EK, a 98/519/EK, a 98/533/EK és a 98/534/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 1999. szeptember 25-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. szeptember 24-én.

az EGT-Vegyesbizottság részéről

az elnök

N. v. Liechtenstein

[1] HL L 284., 2000.11.9., 49. o.

[2] HL L 232., 1998.8.19., 10. o.

[3] HL L 232., 1998.8.19., 12. o.

[4] HL L 232., 1998.8.19., 17. o.

[5] HL L 247., 1998.9.5., 11. o.

[6] HL L 247., 1998.9.5., 13. o.

--------------------------------------------------